Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: 
Paragraph Index: 10

b) a fogyasztók érdekeinek védelme az elektronikus hírközlési piac valamennyi szereplõjével fenntartott kapcsolataikban, így különösen annak biztosítása, hogy a fogyasztók ba) rendelkezésére álljanak azok a hírközlési szolgáltatások, amelyek ahhoz szükségesek, hogy — a jogosultságok függvényében — hozzájuthassanak valamennyi, az elektronikus hírközlési eszközön elérhetõ információhoz, illetõleg tartalomszolgáltató szolgáltatásához, bb) az elektronikus hírközlõ hálózatok, elektronikus hírközlési szolgáltatók (a továbbiakban: szolgáltatók), illetve szolgáltatások között szabadon választhassanak, és dönthessenek, hogy mely hálózatot, szolgáltatót, illetve szolgáltatást kívánják igénybe venni, bc) más fogyasztókkal elektronikus hírközlés útján kapcsolatot létesíthessenek, függetlenül attól, hogy azon fogyasztók ugyanazon vagy más szolgáltatóval állnak szerzõdéses kapcsolatban, bd) szolgáltatótól függetlenül szabadon választhassanak az általuk igénybe vett szolgáltatók, szolgáltatások között, be) az elektronikus hírközlési szolgáltatásokat nyilvánosan megismerhetõ, meghatározott és méltányos feltételek mellett, a számukra elérhetõ legalacsonyabb áron, a legmagasabb minõségben vehessék igénybe, bf) a szolgáltatások jellemzõivel és igénybevételük feltételeivel kapcsolatban megbízható, átlátható és naprakész információt kapjanak, bg) magas szintû védelmet vehessenek igénybe a szolgáltatókkal szembeni jogvitáik egyszerû és gyors rendezése érdekében;

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes